
Heidi Skar Hestesportskommentator på Eurosport
Line Moen – drifter dressur så klart
 
Hei du, jeg heter Heidi. Mitt første møte med hest var på en rideskole. Da var jeg 12 år. 

Mange av landets rideskoler lider i dag store økonomiske tap som følge av Covid-19. Rideskolehestene får ikke dagpenger. Men de må ha mat, mosjon og sitt daglige stell. Rideskolene har måttet kaste inn tøylene – uvisst for hvor lenge. For å bidra til de hardest rammede rideskolene i Norge har Line Moen og jeg sammen startet en auksjon. 

Vi kontaktet flere av landets toppryttere, inkludert de ni OL-nominerte, for å få dem til å donere gaver til auksjonen. ( 7 sprangryttere, 2 dressurryttere ) I tillegg har vi spurt fem dressurryttere for en jevn fordeling av givere.
Vi satt på telefonen med alle rytterne det første døgnet. Innen tre døgn hadde alle spilt inn videoer, tatt bilder, og donert gaver. Dette gir rørende gode signaler ut. Samtlige ryttere har donert utstyr de har brukt selv eller på hestene sine i forbindelse med store prestasjoner, nasjonalt som internasjonalt. 

Hver dag i flere dager fremover er det mulig å legge inn bud innenfor tidsrammen for den pågående auksjonen. 

Mange andre har også henvendt seg til oss for å gi gaver til en auksjon etter at auksjonen av rytternes bidrag er over. Det blir det selvfølgelig, for vi har fått inn så mye fint. 

Det gjelder å se mulighetene og ikke begrensningene. Uansett om vi skulle ende opp med en pengesum som er mindre enn målet vårt, kommer det mye positivt ut av dette. Bruk fantastisen. Hvis man for eks. får det høyeste budet på noe hesteutstyr - hva med å gi det i gavepremie på et klubbstevne og fortelle at dette kjøpte akkurat DU for å støtte rideskolene. 

Eller, hva om en stolt rideskolerytter får ri med en shabrack fra en hest som har vært i EM og VM? Shabracken kan gå på rundgang. 

Eller om AGR ønsker å ha ridestøvlene til Pål Flam hengene i kafeterian som et minne om hans første store prestasjoner? 

Eller om en smed smir et fint knaggsustem  av skoene til en hest som har vunnet lagseier i Athen eller Europafinalen i verdenscupen? Mulighetene er mange

Slipp fantastisen løs! Når hestefolket mobiliserer – da er vi mange og vi er sterke. 

Vi er overveldet og rørt over både rytterne, budgivere og andre som gir gaver til dette prosjektet vårt.

Auksjonene ligger på dressur så klart sin facebookside, og det er også der bud mottas i kommentarfeltet.
Bud kan også gis anonymt.



Pengene vil gå uavkortet til å støtte landets rideskoler, som er i en vanskelig økonomisk situasjon. Rideskoler som er hardt rammet kan søke om bidrag. Når auksjonene er avholdt, vil alle aktuelle søknader bli gjennomgått av en uavhengig jury. 

La oss være vi - Støtt rideskolene du også – det er der de feste av oss startet. 




  
